|  |
| --- |
|   Հավելված թիվ 1 |
|  Հայաստանի Հանրապետության Լոռու մարզի Վանաձոր համայնքի ավագանու |
|  «\_\_\_»\_\_\_\_\_\_\_\_\_\_\_\_ 2024 թվականի N \_\_\_\_ որոշման |
|  |
|  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ**

 **2025 - 2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ**

**2025 - 2027 ԹՎԱԿԱՆՆԵՐԻՆ ՀԱՄԱՅՆՔԻ ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ**

1. Վանաձոր համայնքի 2025 - 2027թվականների միջնաժամկետ ծախսերի ծրագրը (ՄԺԾԾ) հստակեցնում է եռամյա ժամանակահատվածում համայնքի ծախսային քաղաքականությունը տարեկան կտրվածքով` հնարավորություն ընձեռնելով համայնքի համար միջնաժամկետ հատվածում կառավարելու համայնքի ֆինանսական ռեսուրսները և ստեղծելու պատշաճ ծրագրային հիմքեր առաջիկա տարվա համայնքի բյուջեի նախագծի մշակման համար: Վանաձոր համայնքի բյուջեի սեփական եկամուտների հավաքագրումից, ՀՀ պետական բյուջեից ֆինանսական համահարթեցման սկզբունքով տրվող դոտացիայից, նպատակային հատկացումներից (սուբվենցիա) գոյացած եկամուտները հատկացվելու են համայնքի զարգացման հիմնական ուղղությունների իրականացմանը, ապահովելով օրենսդրությամբ ամրագրված լիազորությունների շրջանակում տեղական ինքնակառավարման մարմինների կողմից համայնքի համաչափ զարգացմանը, բնակչության կենսական մակարդակի բարելավմանը, շրջակա միջավայրի պահպանմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, համայնքում տուրիզմի և ՏՏ ոլորտի զարգացմանը, հատուկ կարիքներով քաղաքացիների համար հարմարավետ պայմանների ստեղծմանը։
2. Հիմք ընդունելով Հայաստանի Հանրապետության կառավարության ծրագրերի առաջնահերթ ուղղությունները և հաշվի առվելով համայնքի խնդիրները, ՄԺԾԾ նախագծում որպես հիմնական ուղղություններ առանձնացվել են՝
3. Նպաստել համայնքի համաչափ զարգացմանը:
4. Բարելավել համայնքի ֆինանսական վիճակը՝ ճշգրտելով անշարժ գույքի հարկի բազաները, բարձրացնելով սեփական եկամուտների հավաքագրման մակարդակը և նպատակային օգտագործելով բյուջետային միջոցները։
5. Բարձրացնել ՏԻՄ-երի, համայնքապետարանի աշխատակազմի, համայնքային կազմակերպությունների և բնակիչների հետ աշխատանքի արդյունավետությունը։
6. Աշխատել առավել թափանցիկ և հաշվետու:
7. Ներդնել մասնակցային բյուջետավորման համակարգ:
8. Բարձրացնել բնակչությանը և տնտեսվարող սուբյեկտներին մատուցվող համայնքային ծառայությունների և այլ լրացուցիչ ծառայությունների մակարդակն ու որակը:
9. Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, շահագործման, նորոգման, գույքային վերազինման և այլ աշխատանքներ:
10. Կառուցել նոր մանկապարտեզներ:
11. Հիմնանորոգել համայնքային ենթակայության մշակույթի տները, մարզապրոցները, ապահովել նոր գույքով և տեխնիկայով:
12. Կապիտալ ներդրումներ կատարել համայնքի բնակարանային տնտեսության, բազմաբնակարան շենքերի պահպանման և էներգաարդյունավետության, վերելակների և բակային տարածքների հիմնանորոգման գործում:
13. Ապահովել փողոցային լուսավորությունը, հին լուսատուները փոխարինել նոր էներգաարդյունավետ լուսատուներով:
14. Համայնքում իրականացնել շրջակա միջավայրի պահպանություն, կազմակերպել սանիտարական մաքրում և աղբահանություն:
15. Ավելացնել կանաչ տարածքնրը՝ պուրակները, այգիները, վերականգնել հարակից անտառային գոտիները:
16. Աջակցություն ցուցաբերել և իրականացնել միջոցառումներ համայնքի բնակչության՝ խոցելի խմբերին, բազմազավակ ընտանիքներին, հաշմանդամներին:
17. Իրականացնել ՏԻՄ-ի աշխատակիցների մասնագիտական վերապատրաստում:

**ՀԱՄԱՅՆՔԻ 2025 - 2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐՈՎ ԿԱՆԽԱՏԵՍՎՈՂ ԵԿԱՄՈՒՏՆԵՐԻ ՀԱՇՎԱՐԿԱՅԻՆ ՑՈՒՑԱՆԻՇՆԵՐԸ**

Համայնքի 2025-2027 թվականների միջնաժամկետ ծախսերի ծրագրով եկամուտների կանխատեսումներն իրականացնելիս հաշվի է առնվել ՏԻՄ-ի կողմից, ոլորտը կարգավորող օրենսդրությամբ սահմանված աղբյուրներից համայնքային բյուջե ձևավորելու իրավական հիմքերը, մոտ անցյալում համայնքային բյուջե փաստացի հավաքագրված եկամտային հոսքերը և առկա բազաների տվյալները, նախորդ տարիներին տեղական հարկերի, տուրքերի և վճարների գանձելիության մակարդակը, ինչպես նաև տվյալ բնագավառում առկա խնդիրների առաջացման պատճառները ու դրանք հաղթահարելու հնարավորությունները: Հիմք են հանդիսացել համայնքապետարանի համապատասխան բաժինների կողմից ներկայացված տեղեկությունները ընթացիկ բյուջետային տարվա հաշվարկային եկամուտների և գոյացած ապառքների վերաբերյալ: Առանձին հարկատեսակների գծով կիրառվել են եկամուտների կանխատեսման փորձագիտական և միտումների վերլուծության մեթոդները:

Վարչական բյուջեի սեփական եկամուտների կանխատեսումը ընդգրկում է հարկային եկամուտները (անշարժ գույքի հարկ և փոխադրամիջոցների գույքահարկ), տեղական տուրքերը և ոչ հարկային եկամուտները (տեղական վճարներ)։

**Անշարժ գույքի հարկը** կանխատեսվում է 2025թ. համար` 128300.0 հազ. դրամ, 2026թ. համար` 129200.0 հազ. դրամ, 2027թ. համար` 130800.0 հազ. դրամ:

**Փոխադրամիջոցների գույքահարկը**  կանխատեսվում է 2025թ. համար` 818000.0 հազ. դրամ, 2026թ. համար` 822000.0 հազ. դրամ, 2027թ. համար` 824000.0 հազ. դրամ:

**Տեղական տուրքերը** կանխատեսվում է 2025թ. համար` 79078.0 հազ. դրամ, 2026թ. համար` 80274.0 հազ. դրամ, 2027թ. համար` 81299.0 հազ. դրամ:

**Պետական տուրքերը**  կանխատեսվում է 2025թ. համար` 42000.0 հազ. դրամ, 2026թ. համար` 44000.0 հազ. դրամ, 2027թ. համար` 45000.0 հազ. դրամ:

**Համայնքի սեփականություն համարվող հողերի վարձակալության վարձավճարները** կանխատեսվում են 2025-2027թթ. համար նախատեսել 40270.0 հազ. դրամ:

**Այլ գույքի վարձակալությունից մուտքերը** կանխատեսվում է 2025-2027թթ. համար նախատեսել 11520.0 հազ. դրամ:

**Վարչական գանձումները** (տեղական վճարներ) կանխատեսվում է 2025թ. համար` 351628.0 հազ. դրամ, 2026թ. համար` 352838.0 հազ. դրամ, 2027թ. համար` 355348.0 հազ. դրամ:

**Վարչական իրավախախտումների համար ՏԻՄ-ի կողմից պատասխանատվության միջոցների կիրառումից եկամուտները** կանխատեսվում են 2025-2027թթ. համար նախատեսել 2000.0 հազ. դրամ:

**Օրենքով և իրավական այլ ակտերով սահմանված` համայնքի բյուջեի մուտքագրման ենթակա այլ եկամուտները** կանխատեսվում են 2025թ. համար` 33000.0 հազ. դրամ, 2026թ. համար` 34000.0 հազ. դրամ, 2027թ. համար` 35000.0 հազ. դրամ:

**ՀԱՄԱՅՆՔԻ 2025 - 2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐՈՎ ՆԱԽԱՏԵՍՎԱԾ ԾԱԽՍԵՐԻ ՖԻՆԱՆՍԱՎՈՐՄԱՆ ՀԱՄԱՐ ԱՆՀՐԱԺԵՇՏ ԳՈՒՄԱՐՆԵՐԻ ԵՎ ԱՌԱՋԱՐԿՎՈՂ ՀԱՏԿԱՑՈՒՄՆԵՐԻ ՀԻՄՆԱՎՈՐՈՒՄՆԵՐԸ**

Օրենքով սահմանված կարգով համայնքի պարտադիր և կամավոր խնդիրների լուծմանն ուղղված սեփական և պատվիրակված լիազորությունների առավել արդյունավետ իրականացման նպատակով համայնքի 2025-2027թվականների միջնաժամկետ ծախսերի ծրագրի ծախսային մասը կազմելու համար հիմք է հանդիսացել համայնքի զարգացման հիմնական դրույթները։

1. Ծրագրի անվանումը` «Օրենսդիր և գործադիր մարմիններ, պետական կառավարում»

(Ծրագրի դասիչը` Բաժին 01, խումբ 1, դաս 1)

**Ծրագրի իրականացման նպատակն է** օրենքով սահմանված լիազորությունների շրջանակներում համայնքի բնակչությանը որակյալ ծառայությունների մատուցման համար համայնքապետարանի աշխատակազմի պահպանում։

**Ծրագրի իրականացման արդյունքում ակնկալվում է** Վանաձորի համայնքապետարանի աշխատակազմի համար ստեղծել պատշաճ աշխատանքային պայմաններ, օրենքով սահմանված լիազորությունների և պարտավորությունների լիարժեք իրականացման համար։

2025 թվականի համար Վանաձորի համայնքապետարանի աշխատակազմի պահպանման ծախսերը նախատեսվում են 713956.4 հազ. դրամ, 2026 թվականի համար` 743843.3 հազ. դրամ, 2026 թվականի համար` 759608.3 հազ. դրամ:

Կառավարման ապարատի պահպանման ծախսերը հաշվարկելիս հաշվի են առնվել նախորդ տարիների ընթացքում կատարված փաստացի ծախսերը, ինչպես նաև կառուցվածքային ստորաբաժանումների կողմից իրենց բաժինների բնականոն գործունեության ապահովման համար անհրաժեշտ ապրանքների, աշխատանքների և ծառայությունների գնումները, ներքին աուդիտի ծառայությունների գնման համար անհրաժեշտ միջոցները, ավագանու անդամի գործունեության հետ կապված ծախսերի փոխհատուցումը:

1. Ծրագրի անվանումը`«Աշխատակազմի /կադրերի/ գծով ընդհանուր բնույթի ծառայություններ»

(Ծրագրի դասիչը` Բաժին 01, խումբ 3, դաս 1)

**Ծրագրի իրականացման նպատակն է** ՀՀ 2025 թվականի պետական բյուջեի«Քաղաքացիական կացության ակտերի գրանցման ծառայության գործունեության կազմակերպման բնագավառում պետության կողմից համայնքի ղեկավարին պատվիրակված լրազորությունների իրականացման ֆինանսավորում» ծրագրով նախատեսված միջոցներով Վանաձորի տարածքային բաժնի պահպանում։

**Ծրագրի իրականացման արդյունքում ակնկալվում է** hամայնքում ստեղծված սպասարկման կենտրոնի կողմից կազմակերպել քաղաքացիական կացության ակտերի գրանցման հետ կապված գործառույթները։

2025-2027թթ. համար նախատեսվում է 5997.0 հազ. դրամ:

Նախատեսվող գումարների հաշվարկները կատարելիս հաշվի են առնվել տվյալ ոլորտը կարգավորող իրավական ակտերով սահմանված նորմերի պահանջները։

1. Ծրագրի անվանումը`«Ընդհանուր բնույթի այլ ծառայություններ»

(Ծրագրի դասիչը` Բաժին 01, խումբ 3, դաս 3)

**Ծրագրի իրականացման նպատակն է** մշտապես մաքուր պահել համայնքի փողոցները, մայթերը, բակային տարածքները, հուշարձանների և այլ ինժեներական կառույցների հարակից տարածքները՝ պահպանելով ընդունված սանիտարահիգիենիկ պահանջները, համայնքի կանաչ տարածքների խնամք և նոր կանաչապատ տարածքների ստեղծում։ Քաղաքի բնակիչների և հյուրերի համար ստեղծել առավել բարենպաստ և գրավիչ հանգստի վայրեր։ Աջակցել համայնքի տարածքում գործող համատիրություններին բազմաբնակարան շենքերի տանիքների և շքամուտքերի բարեկարգման աշխատանքներում։

 **Ծրագրի իրականացման արդյունքում ակնկալվում է** ունենալ մաքուր գրավիչ և սանիտարահիգիենիկ նորմերին համապատասխան տարածքներ, որոնք կօգտագործվեն համայնքի բնակիչների և այցելուների կողմից, ստեղծվել առավել բարենպաստ պայմաններ բնակիչների հանգստի և ժամանցի համար, ապահովել օդի մաքրությունը, կանաչապատ տարածքներով միջավայրը կունենա ավելի գրավիչ տեսք:

2025-2026թթ. համար նախատեսվում է 364704.3 հազ. դրամ:

Ծրագիրը նախատեսվում է իրականացնել համայնքի կողմից հիմնադրված «Նեցուկ ՀԶ» և «Վանաձորի քաղաքային տնտեսություն» համայնքային ոչ առևտրային կամակերպությունների միջոցով։ Հիմնարկի գործառույթները, կառուցվածքը և հաստիքացուցակը հաստատվել են համայնքի ավագանու կողմից։ Սանմաքրման և աղբահանության աշխատանքները կազմակերպվելու են հիմնարկին պատկանող 6 աղբատար մեքենաների և սուբվենցիոն ծրագրով նոր գնվելիք հատուկ տեխնիկաների միջոցով։ «Հաշվապահ» ՀՈԱԿ-ի միջոցով կիրականացվեն համայնքից սուբսիդավորվող թվով 57 համայնքային ոչ առևտրային կամակերպությունների հաշվապահական գործընթացը

1. Ծրագրի անվանումը` «Ընդհանուր բնույթի հանրային ծառայություններ (այլ դասերին չպատկանող)»

(Ծրագրի դասիչը` Բաժին 01, խումբ 6, դաս 1)

**Ծրագրի իրականացման նպատակն է** Վանաձոր համայնքի գույքի սեփականության իրավունքի գրանցում, գույքի և դրա նկատմամբ իրավունքների և սահմանափակումների վերաբերյալ տեղեկատվության, մասնագիտական եզրակացությունների տրամադրում։ Իրականացնել Գուգարք բնակավայրի շիրմատան հետ կապված ծառայությունները:

**Ծրագրի իրականացման արդյունքում ակնկալվում է** գույքի հաշվառման և գրանցման հետ կապված գործընթացների ապահովում, համայնքի բնակչությանը քաղաքաշինության բնագավառում մատուցվող որակյալ ծառայությունների մատուցում։

2025-2027թթ. համար նախատեսվում է 13545.5 հազ. դրամ:

Շիրմատան ծառայությունների ծրագիրը նախատեսվում է իրականացնել «Վանաձոր համայնքի Գուգարք բնակավայրի շիրմատուն» բյուջետային հիմնարկի միջոցով:

1. Ծրագրի անվանումը` «Գյուղատնտեսություն»

(Ծրագրի դասիչը` Բաժին 04, խումբ 2, դաս 1)

**Ծրագրի իրականացման նպատակն է** hամայնքում անասնաբուժական ծառայությունների մատուցում։

**Ծրագրի իրականացման արդյունքում ակնկալվում է** համայնքում ապահովել և պատշած ձևով իրականացնելանասնաբուժական ծառայությունները։

2025-2027թթ. համար նախատեսվում է 2736.0 հազ. դրամ:

1. Ծրագրի անվանումը` *«*ճանապարհային տրանսպորտ*»*

(Ծրագրի դասիչը` Բաժին 04, խումբ 5, դաս 1)

**Ծրագրի իրականացման նպատակն է** hիմնովին կամ մասնակի վերանորոգել փողոցների, մայթերի և բակային տարածքների քանդված ասֆալտբետոնե ծածկը (ասֆալտապատում և խճապատում)։ Փողոցների նշագծման, ճանապարհային նշանների տեղադրման միջոցով ճանապարհային երթևեկությունը դարձնել անվտանգ ուղևորների, հետիոտնի և տրանսպորտային միջոցների շահագործման համար։

**Ծրագրի իրականացման արդյունքում ակնկալվում է** քաղաքի փողոցները, մայթերը և բակային տարածքները դարձնել առավել բարեկարգ, ապահովել տրանսպորտային միջոցների անվտանգ երթևեկությունը:

2025թ. համար նախատեսվում է 897198.0 հազ. դրամ, 2026թ. համար` 1173500.0 հազ. դրամ, 2027թ. համար` 1180500.0 հազ. դրամ:

Հաշվի առնելով տրանսպորտային միջոցներին և բնակիչներին պատճառվող անհարմարություններն ու վնասները անհրաժեշտ է վերանորոգել անբարեկարգ տարածքները, դարձնել բարեկարգ, անվտանգ և անցանելի։ Անվտանգ երթևեկության կազմակերպման համար տեղադրել ճանապարհային երթևեկության նշաններ և նշագծել փողոցները։

Յուրաքանչյուր տարվա տարեվերջի ազատ մնացորդը օրենքով սահմանված կարգով բաշխելուց հետո մնացորդային ազատ միջոցների հաշվին նախատեսում է ներկայացնել ենթակառույցների զարգացման նոր սուբվենցիոն ծրագրեր։

1. Ծրագրի անվանումը`«Աղբահանում»

(Ծրագրի դասիչը` Բաժին 05, խումբ 1, դաս 1)

**Ծրագրի իրականացման նպատակն է** մշտապես մաքուր պահել համայնքի փողոցները, մայթերը, բակային տարածքները, հուշարձանների և այլ ինժեներական կառույցների հարակից տարածքները։

**Ծրագրի իրականացման արդյունքում ակնկալվում է** ունենալ մաքուր գրավիչ և սանիտարահիգիենիկ նորմերին համապատասխան տարածքներ, ապահովելով խոշոր եզրաչափերի աղբի տեղափոխումը, Տարոն-4 թաղամասի աղբաթափման վայրի հարակից տարածքի հարթեցման և մաքրման աշխատանքները, աղբարկղերի և աղբախցերի ախտահանումը և սուբվենցիոն ծրագրերով նոր աղբատար մեքենաների ու աղբարկղների ձեռք բերումը։

2025թ. համար նախատեսվում է 1260300.0 հազ. դրամ, 2026թ. համար` 320000.0 հազ. դրամ,2026թ. համար` 325000.0հազ. դրամ:

1. Ծրագրի անվանումը**`** «Կեղտաջրերի հեռացում»

(Ծրագրի դասիչը` Բաժին 05, խումբ 2, դաս 1)

**Ծրագրի իրականացման նպատակն է** բարելավել անձրևաջրատար համակարգը, պատշաճ կազմակերպել ջրահեռացումը:

**Ծրագրի իրականացման արդյունքում ակնկալվում է** անձրևաջրատար ընդունիչ դիտահորերի սպասարկում, անձրևաջրատար ընդունիչ դիտահորերի և կափարիչների նորոգում, անձրևաջրատար համակարգի կառուցում, կոյուղագծերի վերանորոգման աշխատանքներ: սուբվենցիոն ծրագրով նախատեսվում է Վանաձոր համայնքի Գուգարք բնակավայրի կոյուղատարի հիմնանորոգում, առաջնային մաքրման փոքր կայանի կառուցումով:

2025թ. համար նախատեսվում է 238540.0 հազ. դրամ, 2026-2027թթ. համար` 43000.0 հազ. դրամ:

1. Ծրագրի անվանումը**` «Թափառող կենդանիների վնասազերծում»**

(Ծրագրի դասիչը` Բաժին 05, խումբ 4, դաս 1)

**Ծրագրի իրականացման նպատակն է** Վանաձոր քաղաքի տարածքում տարեցտարի ավելացող թափառող կենդանիների դեմ պայքարի իրականացում քաղաքացիների համար առավել անվտանգ պայմաններ ապահովելու համար։

**Ծրագրի իրականացման արդյունքում ակնկալվում է** թափառող կենդանիների վնասազերծման միջոցով լուծել հանրային առողջությանն ու անվտանգությանը սպառնացող հիմնախնդիրը։

2025-2027թթ. համար նախատեսվում է 15000.0հազ. դրամ:

Ծրագրի իրականացման նպատակով նախատեսվում է թափառող կենդանիների վնասազերծման (ստերիլիզացիա) ծառայությունների գնման համար հայտարարել մրցույթ։

1. Ծրագրի անվանումը**` «Բնակարանային շինարարություն»**

(Ծրագրի դասիչը` Բաժին 06, խումբ 1, դաս 1)

**Ծրագրի իրականացման նպատակն է** ապահովել համայնքի բնակչության պատսպարումն ապահովող ապաստարանների մաքրման ու նորոգման աշխատանքները, հանրակացարանների ընթացիկ նորոգումը, բազմաբնակարան շենքերի վերելակների և տանիքների նորոգումը։

**Ծրագրի իրականացման արդյունքում ակնկալվում է** առավել բարեկարգ և շահագործման համար անվտանգ դարձնել բազմաբնակարան շենքերի նկուղներն ու տանիքները։

2025-2027թթ. համար նախատեսվում է 29000.0հազ. դրամ:

1. Ծրագրի անվանումը`«Փողոցների լուսավորում»

(Ծրագրի դասիչը` Բաժին 06, խումբ 4, դաս 1)

**Ծրագրի իրականացման նպատակն է** երեկոյան և գիշերային ժամերին համայնքի երթևեկելի և բակային տարածքների լուսավորում, շենքերի և կառույցների գեղարվեստական լուսավորության ապահովում։

**Ծրագրի իրականացման արդյունքում ակնկալվում է** երեկոյան ժամերին առավել հարմարավետ և անվտանգ դարձնել փողոցային երթևեկությունը, ապահովել շինությունների և կառույցների գեղարվեստական լուսավորումն, առավել գրավիչ դարձնել դրանց տեսքը։

2025թ. համար նախատեսվում է 162000.0 հազ. դրամ, 2026թ. համար` 172000.0 հազ. դրամ,2027թ. համար` 192000.0հազ. դրամ:

Նշված ծրագրով նախատեսված ֆինանսական միջոցները ուղղվելու են փողոցային լուսավորության և կառույցների գեղարվեստական լուսավորման լուսակետերի սպասարկմանն ու դրանց շահագործման ընթացքում սպառած էլեկտրաէներգիայի վարձի վճարմանը։ Հիշյալ ծրագրով նախատեսվում է նաև ֆինանսավորել ամանորյա գեղարվեստական լուսավորման գոյություն ունեցող համակարգերի վերանորոգման աշխատանքները։

1. Ծրագրի անվանումը` «Բնակարանային շինարարության և կոմունալ ծառայություններ (այլ դասերին չպատկանող)»

(Ծրագրի դասիչը` Բաժին 06, խումբ 6, դաս 1)

**Ծրագրի իրականացման նպատակն է** ստեղծել բարեկարգ հասարակական նշանակության տարածքներ, բակային տարածքներ հանգստի և ժամանցի համար, խաղահրապարակներ երեխաների համար։

**Ծրագրի իրականացման արդյունքում ակնկալվում է** բակերը բերել բարեկարգ տեսքի, բարելավել բնակիչների հանգստի կազմակերպումը, ստեղծել հաճելի պայմաններ երեխաների ժամանցի և խաղերի համար։

2025թ. համար նախատեսվում է 711480.0 հազ. դրամ, 2026-2027թթ. համար` 65000.0 հազ. դրամ:

1. Ծրագրի անմանումը**`** «Հանգստի և սպորտի ծառայություններ»

(Ծրագրի դասիչը` Բաժին 08, խումբ 1, դաս 1)

**Ծրագրի իրականացման նպատակն է** համայնքում սպորտային միջոցառումների միջոցով զարգացնել ֆիզիկական դաստիարակությունը, հայտնաբերել և մեծ սպորտ ուղղորդել տաղանդավոր երեխաներին։ Ստեղծել համայնքի մարզիկների պարապմունքների համար պայմաններ, ապահովել նրանց մասնակցությունը հանրապետական և միջազգային նշանակության միջոցառումներին, որոնք նպատակաուղղված են հանրապետության լավագույն մարզիկների բացահայտմանը։ Ստեղծել բարեկարգ հասարակական նշանակության տարածքներ հանգստի և ժամանցի համար։ Բարեկարգ այգիներում և պուրակներում մարդկանց հանգստի և ժամանցի նպատակով ձեռք բերել և տեղադրել նստարաններ և զրուցարաններ:

**Ծրագրի իրականացման արդյունքում ակնկալվում է** պատանիների և երիտասարդության շրջանում մասսայական դարձնել սպորտը ու առողջ ապրելակերպը, նպաստել առողջ հասարակություն ունենալու գործին։ Մարզական դաստիարակչական ծրագրերի իրականացում մարզադպրոցներում։ Բարելավել բնակիչների հանգստի կազմակերպումը, ստեղծել հաճելի պայմաններ երեխաների ժամանցի և խաղերի համար։ Նստարանների և զրուցարանների տեդադրմամբ առավել կազմակերպված դարձնել մարդկանց հանգիստն ու ժամանցը։

2025-2027թթ. համար նախատեսվում է 18300.0 հազ. դրամ:

1. Ծրագրի անկանումը*`* ***«Գրադարաններ»***

(Ծրագրի դասիչը` Բաժին 08, խումբ 2, դաս 1)

**Ծրագրի իրականացման նպատակն է** համայնքի գրադարանների պահպանման միջոցով բնակչության բոլոր խավերին ապահովել գեղարվեստական, մասնագիտական և տեխնիկական գրականությամբ։ Գեղագիտական դաստիարակության ապահովում, կրթական համակարգի գործունեության օժանդակում։

**Ծրագրի իրականացման արդյունքում ակնկալվում է** ավելացնել գրադարանային ծառայություններից օգտվողների թիվը՝ բարձրացնելով սպասարկման որակը, թարմացնել և արդիականացնել գրադարանային ֆոնդը։

2025թ. համար այս ուղղությամբ նախատեսվում է 38109.2 հազ. դրամ, 2026-2027թթ. համար` 42108.0 հա. դրամ:

1. Ծրագրի անվանումը` **«Թանգարաններ և ցուցասրահներ»**

(Ծրագրի դասիչը` Բաժին 08, խումբ 2, դաս 2)

**Ծրագրի իրականացման նպատակն է** համայնքի բնակչության բոլոր խավերին, համայնք այցելած զբոսաշրջիկներին և հյուրերին պատմամշակութային և գրական ժառանգության հետ ծանոթացում։

**Ծրագրի իրականացման արդյունքում ակնկալվում է** ավելացնել համայնք այցելած զբոսաշրջիկների և հյուրերի թիվը, դրա արդյունքում համայնքը դարձնել ավելի գրավիչ և ճանաչված արտերկրում։

2025թ. համար այս ուղղությամբ նախատեսվում է 62838.3 հազ. դրամ, 2026-2027թթ. համար` 66800.0 հազ. դրամ:

Ոլորտն ունի թվով 2 թանգարան։ Նախատեսված սուբսիդիայի գումարները ներառում են կազմակերպությունների աշխատողների աշխատավարձերը և պահպանման ծախսերը։

1. Ծրագրի անվանումը` ***«Մշակույթի տներ»***

(Ծրագրի դասիչը` Բաժին 08, խումբ 2, դաս 3)

**Ծրագրի իրականացման նպատակն է** համայնքում դպրոցականների շրջանում զարգացնել մշակութային դաստիարակությունը՝ գեղագիտական, ազգային հոգևոր մշակույթի ուսուցման, տաղանդավոր երեխաների հայտնաբերման համար։

**Ծրագրի իրականացման արդյունքում ակնկալվում է** դպրոցականների և բարձր տարիքի երիտասարդների շրջանում մշակութային ստեղծագործական ունակությունների զարգացում, հոգևոր, գեղագիտական դաստիարակության ապահովում։

2025թ. համար այս ուղղությամբ նախատեսվում է 92347.8 հազ. դրամ, 2026-2027թթ. համար` 96892.0 հազ. դրամ:

Ոլորտն ունի թվով 3 մշակույթի տներ։ Նախատեսված սուբսիդիայի գումարները ներառում են կազմակերպությունների աշխատողների աշխատավարձերը և պահպանման ծախսերը։

1. Ծրագրի անմանումը` ***«Այլ մշակութային կազմակերպություններ»***

(Ծրագրի դասիչը` Բաժին 08, խումբ 2, դաս 4)

**Ծրագրի իրականացման նպատակն է** համայնքում զարգացնել երաժշտական, մշակութային դաստիարակությունը՝ ազգային հոգևոր մշակույթի ուսուցման, տաղանդավոր երեխաների հայտնաբերման համար։

**Ծրագրի իրականացման արդյունքում ակնկալվում է** երիտասարդների շրջանում մշակութային ստեղծագործական ունակությունների զարգացում, հոգևոր, գեղագիտական դաստիարակության ապահովում, կրթամշակութային, դաստիարակչական ծրագրերի իրականացում։

2025թ. համար այս ուղղությամբ նախատեսվում է 198378.3 հազ. դրամ, 2026-2027թթ. համար` 222090.0 հազ. դրամ:

Ոլորտի ծախսերը նախատեսվել են թվով 6 մշակութային հիմնարկների համար, որոնց ենթակայությամբ գործում են մեկ տիկնիկային թատրոն, կամերային երգչախումբը և նվագախումբը, կամերային և երգի թատրոնները և ,,Հորովել,, ժողովրդական երգի-պարի համույթը։

Պահպանման ծախսերի համար հատկացված միջոցները կուղղվեն կազմակերպությունների ընթացիկ նորոգմանը, գույքի ձեռք բերմանը, և այլ անհրաժեշտ ծախսերի ֆինանսավորմանը։

1. Ծրագրի անվանումը` **«Հասարակական այլ ծառայություններ»**

(Ծրագրի դասիչը` Բաժին 08, խումբ 4, դաս 0)

**Ծրագրի իրականացման նպատակն է** աջակցել տարբեր ոլորտներում գործող հասարակության կազմակերպությունների կարողությունների զարգացմանը և երիտասարդական ծրագրերի իրականացմանը:

**Ծրագրի իրականացման արդյունքում ակնկալվում է** ունենալ ավելի հզոր հասարակական կառույցներ, որոնց գործունեությունը ուղղված կլինի երիտասարդների և հասարակության կայացմանը և դերի բարձրացմանը։

2025-2027թթ. համար այս ուղղությամբ նախատեսվում է 10600.0 հազ. դրամ:

1. Ծրագրի անվանումը` **«Մշակութային միջոցառումների իրականացում»**

(Ծրագրի դասիչը` Բաժին 08, խումբ 6, դաս 1)

**Ծրագրի իրականացման նպատակն է** համայնքի բնակիչներին, հատկապես երիտասարդությանը մասնակից դարձնել մշակութային կյանքին։

**Ծրագրի իրականացման արդյունքում ակնկալվում է** համայնքային մշակութային միջոցառումների և տոնակատարությունների կազմակերպում, որոնց արդյունքում ժողովրդին, հատկապես երիտասարդությանը և համայնքի հյուրերին կմատուցվեն բարձրաճաշակ մշակութային ծառայություններ։

2025-2027թթ. համար այս ուղղությամբ նախատեսվում է 35817.0 հազ. դրամ:

Կախված միջոցառումների մասշտաբներից և նշանակությունից համայնքի ավագանու հաստատմանը կներկայացվեն միջոցառումների անցկացման ծախսերի նախահաշիվները։ Բյուջեով հաստատված մյուս միջոցառումների անցկացումը կիրականացվի համայնքի ղեկավարի կողմից հաստատված նախահաշիվների հիման վրա։

1. Ծրագրի անվանումը**` *«*Նախադպրոցական կրթություն»**

(Ծրագրի դասիչը`Բաժին 09, խումբ 1**,** դաս1)

**Ծրագրի իրականացման նպատակն է** համայնքի 2-6 տարեկան երեխաների ցերեկային խնամք մանկապարտեզներում՝ ապահովելով նրանց ֆիզիկական, մտավոր և հոգևոր զարգացումը, առողջության ամրապնդումը, ներդաշնակ զարգացումն ու դաստիարակությունը, ինչպես նաև տարրական դպրոցական ուսուցման նախապատրաստումը։

**Ծրագրի** **իրականացման արդյունքում ակնկալվում է** համայնքի 2-6 տարեկան երեխաների ընդգրկում համայնքում գործող թվով 23 մանկապարտեզներում, երեխա-հաճախումների թվի ավելացում, նախադպրոցական կրթական ծրագրերի իրականացման շրջանակներում երեխաների ընդհանուր զարգացման ապահովում։

2025թ. համար այս ուղղությամբ նախատեսվում է 778800.0 հազ. դրամ, 2026թ. համար` 790000.0 հազ. դրամ և 2027թ. համար` 792400.0 հազ. դրամ:

Ոլորտի համայնքային կազմակերպությունները թվով 23-ն են։ Մանկապարտեզ հաճախող երեխաների թիվը կազմում է շուրջ 2250 երեխա։ Նախատեսված սուբսիդիայի գումարը ներառում է կազմակերպությունների աշխատողների համար նախատեսված աշխատավարձը, ինչպես նաև համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման վճարներից, որը կուղղվի մանկապարտեզ հաճախող երեխաների սննդի ձեռք բերման ծախսերի ֆինանսավորմանը։

1. Ծրագրի անվանումը**` «Արտադպրոցական դաստիարակություն»**

(Ծրագրի դասիչը`Բաժին 09, խումբ 5**,** դաս1)

**Ծրագրի իրականացման նպատակն է** համայնքային ենթակայության թվով 7 երաժշտական դպրոցների և 10 մարզադպրոցների պահպանման միջոցով կազմակերպել համայնքի երաժշտական և սպորտային կյանքը, մինչև 15 տարեկան դեռահասների շրջանում զարգացնել երաժշտական ունակությունները և ֆիզիկական դաստիարակությունը, հայտնաբերել և մեծ սպորտ ուղղորդել տաղանդավոր երեխաներին։ Ստեղծել համայնքի մարզիկների պարապմունքների համար պայմաններ, ապահովել նրանց մասնակցությունը հանրապետական և միջազգային նշանակության միջոցառումներին, որոնք նպատակաուղղված են հանրապետության լավագույն մարզիկների բացահայտմանը։

**Ծրագրի իրականացման արդյունքում ակնկալվում է** պատանիների և երիտասարդության շրջանում մասսայական դարձնել սպորտը ու առողջ ապրելակերպը, նպաստել առողջ հասարակություն ունենալու գործին։ Մինչև 15 տարեկան սովորողների և բարձր տարիքի երիտասարդների շրջանում երաժշտական և ֆիզիկական դաստիարակության ապահովում։ Երաժշտական և մարզական դաստիարակչական ծրագրերի իրականացում երաժշտական դպրոցներում և մարզադպրոցներում։

2025թ.համար այս ուղղությամբ նախատեսվում է 744563.0 հազ. դրամ, 2026թ. համար` 765565.7 հազ. դրամ և 2027թ. համար` 781985.7 հազ. դրամ:

Նախատեսվում է պահպանել համայնքային ենթակայության թվով 17 արտադպրոցական հիմնարկները, կազմակերպել արտադպրոցական կրթական գործընթաց շուրջ 225 խմբակներում։ Կոմունալ ծախսերը ևս ներառված են պահպանման ծախսերում։ Տարբեր մարզաձևերից հանրապետությունում անցկացվող հանրապետական, միջազգային մարզական խաղերի, առաջնությունների, մրցաշարերի մասնակցության համար նախատեսվում է գործուղել քաղաքի մարզիկներին։ Մրցաշարերում տարբեր մարզաձևերից առավել բարձր արդյունք ցույց տված մարզիկներին նախատեսվում է վճարել սպորտային նպաստներ։ Գումար է նախատեսվել նաև տարվա ընթացքում առավել ակնառու հաջողություններ ունեցած մարզիկներին խրախուսելու համար միանվագ նպաստներ վճարման համար։

1. Ծրագրի անվանումը` **«Սոցիալական նպաստներ»**

(Ծրագրիդասիչը` Բաժին 10, խումբ 7, դաս 1)

**Ծրագրի իրականացման նպատակն է** Վանաձոր համայնքի բյուջեի միջոցների հաշվին միայնակ տարեցներին և սոցիալապես անապահով այլ խավերին ցուցաբերել դրամական աջակցություն։

**Ծրագրի** **իրականացման արդյունքում ակնկալվում է** հասարակության մեջ սոցիալական լարվածության մեղմում, անապահով ընտանիքների սոցիալական աջակցությանն ուղղված առավել նպատակային և հասցեական հատկացումների կատարում, սոցիալական աջակցության ծրագրերի իրականացման գործում ՏԻՄ-երի դերի մեծացում, սոցիալապես անապահով խավերի համար լրացուցիչ սպասարկման և այլ ծառայությունների մատուցման իրականացում։

2025թ.համար այս ուղղությամբ նախատեսվում է 32000.0 հազ. դրամ, 2026թ. համար` 34000.0 հազ. դրամ և 2027թ. համար` 36000. հազ. դրամ:

|  |
| --- |
| Ծրագիրը համարվում է շարունակական, յուրաքանչյուր բյուջետային տարի միջոցներ են նախատեսվում սոցիալապես անապահով անձանց դրամական օգնությունների հատկացման համար։ Դրամական օգնությունների տրամադրման համար շահառուների ընտրությունը կատարվում է համայնքապետարան ներկայացված դիմումների հիման վրա, իսկ շահառուների վերջնական ցուցակը և յուրաքանչյուրին հատկացվող դրամական աջակցության չափը որոշվում է այդ նպատակի համար ստեղծված հանձնաժողովի եզրակացության առկայությամբ։ Ծրագրի բյուջեով գումարներ են նախատեսվել նաև տարբեր բարեգործական կազմակերպությունների կողմից իրականացվող սոցիալական ծրագրեր համաֆինանսավորելու համար։ |

**Պաշտոնական դրամաշնորհներ**

«Հայաստանի Հանրապետության բյուջետային համակարգի մասին» ՀՀ օրենքին հա­մա­պատասխան համայնքների բյուջեների վարչական մասի եկամուտների կազմում կարող են նախատեսվել պետական բյուջեից ստացվող պաշտոնական դրամաշնորհները՝ պետական բյուջեից հատկացվող ֆինանսական համահարթեցման դոտացիա­ների գումարները կհաշվարկվեն լիազորված պետական մարմնի կողմից` «Ֆինանսական հա­մա­հարթեցման մասին» ՀՀ օրենքով սահմանված սկզբունքներին համապատասխան:

Պետական բյուջեից համայնքին կտրամադրվեն նաև նպատակային հատկացումներ (սուբվենցիաներ) ընթացիկ և կապիտալ ծախսերի համար:

**2025 թվականի կապիտալ ծախսերի մեջ ընդգրկվել է հետևյալ սուբվենցիոն ծրագրերը՝**

|  |  |  |  |  |  |
| --- | --- | --- | --- | --- | --- |
| N/N | Ծրագրի Անվանունը | Ընդհանուր բյուջե 3=4+6 | Համայնք | համայնքի մասնաբաժինը՝ % | Պետ. բյուջե |
| 1 | 2 | 3 | 4 | 5 | 6 |
| 1 | Վանաձոր համայնքի թիվ 3 տնակային մանկապարտեզի շենքի կառուցում | 190 260 000 | 57 078 000 | 30 | 133 182 000 |
| 2 | Վանաձոր համայնքի Հրաչյա Ներսիսյան փողոցի 1-ին նրբանցքի հիմնանորոգում՝ ճանապարհային երկաթբետոնե սալերի տեղադրմամբ | 158 550 000 | 103 057 500 | 65 | 55 492 500 |
| 3 | Վանաձոր համայնքի Տիգրան Մեծ պողոտայի հիմնանորոգում (Հայքի հրապարակից մինչև Թումանյան հրապարակ) | 420 147 000 | 231 080 850 | 55 | 189 066 150 |
| 4 | Վանաձոր համայնքի թվով 50 բակերի հիմնանորոգում, խաղահրապարակների կառուցում | 676 480 000 | 372 064 000 | 55 | 304 416 000 |
| 5 | Վանաձոր համայնքի կարիքների համար կոմունալ տեխնիկայի և ներհամայնքային ավտոբուսների ձեռք բերում | 942 300 000 | 518 265 000 | 55 | 424 035 000 |
| 6 | Վանաձոր համայնքի Գուգարք բնակավայրի կոյուղատարի հիմնանորոգում, առաջնային մաքրման փոքր կայանի կառուցումով | 195 540 000 | 58 662 000 | 30 | 136 878 000 |
|   | **Ընդամենը** | **2 583 277 000** | **1 340 207 350** |  | **1 243 069 650** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ` Ա. ՓԵԼԵՇՅԱՆ |   |   |   |   |   |   |   |   |   |   |   |   |   |   |   |   |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |

ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ ՊԵՏ` Վ. ԳՐԻԳՈՐՅԱՆ